RJH บวกเกือบ 3% ลุ้นกำไร Q3 โตกระฉูดกว่า 200 ลบ.
RJH บวกเกือบ 3% ลุ้นกำไร Q3 โตกระฉูดกว่า 200 ลบ. โดยล่าสุด ณ เวลา 11.25 น. อยู่ที่ 27.75 บาท บวก 0.75 บาท หรือ 2.78% สูงสุดที่ 28 ต่ำสุดที่ 27 บาท ด้วยมูลค่าซื้อขาย 20.74 ล้านบาท
8 พ.ย. 2560

ผู้สื่อข่าวรายงานว่า ราคาหุ้นบริษัท โรงพยาบาลราชธานี จำกัด (มหาชน) หรือ RJH ล่าสุด ณ เวลา 11.25 น. อยู่ที่ 27.75 บาท บวก 0.75 บาท หรือ 2.78% สูงสุดที่ 28 ต่ำสุดที่ 27 บาท ด้วยมูลค่าซื้อขาย 20.74 ล้านบาท ขณะที่ดัชนีตลาดหุ้นไทยโดยรวมอยู่ที่ลบ 0.08%

ด้าน บล.เคทีบี ระบุในบทวิเคราะห์ ให้ราคาที่เหมาะสม RJH ที่ 33.00 บาท/หุ้น โดยมองเป็นอีกหนึ่งหุ้นที่จะรายงานผลประกอบการช่วงไตรมาส 3/60 ที่เติบโตสูง โดยมองว่าช่วงไตรมาส 3/60 กำไรจะเติบโตได้ดีจากการปรับค่ารักษาพยาบาลผู้ป่วยในที่มีค่าใช้จ่ายสูงจาก สปส. เหลือเพียงอัตราเดียวเป็น 12,800 บาท/RW และการระบาดของโรคไข้หวัดใหญ่
ขณะที่คาดกำไรสุทธิปี 2560 ที่ 215 ล้านบาท เติบโตเพิ่มขึ้น 39% จากปีก่อน และปี 2561 ที่ 230 ล้านบาท เพิ่มขึ้น 7% จากปีก่อน
 